ZAPISNIK S 1. VIRTUALNE SJEDNICE UV 2020./2021.

UV održan 30. kolovoza 2020.

Dnevni red:

1. Verifikacija Zapisnika 4. virtualne sjednice UV 2019./2020.
2. Organizacija nastave za školsku 2020./2021.
3. Razno – zaključiti e-Dnevnik, a osmaši e- Maticu

Ad 1.) zapisnik je jednoglasno usvojen.

Ad 2.) Učitelji su upoznati s predloženim Modelima nastave A, B i C. Naša škola se odlučila za Model A. Učenici razredne nastave prate nastavu u svojim razredima - „balončićima“. Predmetna nastava na isti način uz iznimku mogućnosti odlaska na sate informatike, biologije i kemije. Između sati (različiti razredi) u tim učionicama obveza prozračivanja i dezinfekcije prostora i radnih mjesta. Učenici u učionicama nose masku – predmetna nastava, dok za učenike RN nije obvezna. Nastava TZK treba se odvijati što više vani. Izborna, dopunska i dodatna nastava odvija se prema Modelu B.

Marenda se u učionicama.

Obveza učenika: izmjeriti temp. kod kuće – ukoliko je viša od 37,2 ostaju kod kuće i javljaju razredniku, kao i kod bilo koje sumnje na COVID. Svaki razred ulazi s drugog mjesta prema utvrđenom rasporedu i u razmaku od 5 minuta. Kod svakog ulaza se nalaze dezinfekcijske barijere, pri ulazu se dezinficiraju ruke, a pred učionicama se učenici preizuvaju. Učenici kroz hodnike prolaze prema utvrđenom rasporedu.

Nastava se odvija u blok satima, nema zvona.

Vulnerabilni učenici i učitelji moraju se javiti svojim liječnicima.

Maske u prijevozu su obvezne.

Individualna nastava se odvija u školi za Glazbeni odjel.

Produženi boravak – plava dvorana, zbornica i jedna učionica bit će pregrađene s pleksiglasom kako se dva razreda ne bi miješala.

Prijem prvašića bit će na školskom igralištu 7. rujna u 18:00, a prozivka petaša u 9:45.

Roditelji u školu dolaze samo u iznimnim situacijama, roditeljski sastanci odvijaju se u Teamsu.

Nabava udžbenika išla je preko e-oglasnika. Prvi dan sve učenike dočekat će udžbenici na njihovim klupama. Roditelji potpisuju obrazac o preuzetim udžbenicima.

Ad 3.) Radovi u školi do zadnjeg dana pa se svi mole da pomognu pri čišćenju i uređenju škole.

Zaključati e-dnevnik 31. kolovoza i ispisati osmaše iz e –Matice-

U Umagu 1. rujna 2020. Jelena Rukavina